**הצלחה ומכוונות עצמית**

במודולה זו שני חלקים מרכזיים. הראשון מתמקד במהי בכלל הצלחה: \* איך הילדים תופסים הצלחה – מי בעיניהם נחשב לאדם מצליח

* תכונות, אפיונים של אדם מצליח
* יכולתם לזהות את עצמם כמצליחים במשהו
* הקשר בין הצלחה לבין כישלון

חלק שני עוסק במכוונות עצמית להצליח במטרה מסוימת שכל אחד מהם יבחר שקשורה להתנהלותם בבית הספר זה יכול להיות מבחינה לימודית, חברתית, התנהגותית, רגשית.

**שיעור ראשון: מהי הצלחה**

**פעילות ראשונה**

בשלב ראשון נבקש מהילדים לחשוב על **אדם שהוא מבחינתם סמל/מודל להצלחה** ואז לכתוב בזכות מה לדעתם הוא הפך לכזה מוצלח (אפיונים, תכונות שיש לו, תמיכה שקיבל).

בשלב שני הם יתבקשו לחשוב על אדם קרוב, **אדם שהם מכירים באופן אישי שהם מעריכים וחושבים שהוא אדם מצליח**, גם פה שיכתבו את האפיונים שלו, מה עזר לו להצליח לדעתם.

דיון משותף באפיונים של מודל מוצלח מבחינתם ואדם קרוב שהצליח, מה דומה ביניהם אילו תכונות או אפיונים משותפים יש להם. (אפיונים כמו תעוזה, אסרטיביות, עקשנות, יצירתיות, מודעות עצמית, לב ושכל שמכוונים לאותה מטרה, התמדה ועוד).

**פעילות שנייה**

סרטונים על הצלחה: מצבים שונים של הצלחה. אפשר להראות את שלושתם אפשר לבחור מתוכם אחד או שניים.

הסרטונים בדרך כלל מעלים רגשות רבים ואם נראה כי הילדים נרגשים וחשוב להתעקב על התחושות לפחות ביחס לסרטון אחד. ניתן לבקש מהילדים להתייחס לתחושות ולמחשבות שעלו תוך כדי צפייה בקטע.

אפשר לשאול לגבי כל סרטון האם יש בסרטון הצלחה? איך נמדדת הצלחה? במה אותו אדם הצליח? או מה עשתה הדמות המרכזית שתרם להצלחה?

כוחות פנימיים מול כוחות חיצוניים בדרך להצלחה?

מה שיפה בסרטונים שהם לא מתמקדים רק בתוצאה הסופית אלא בדרך, בתהליך.

הסרטונים מובילים לחיבור בין כשלון והצלחה, ראיית הכישלון כחלק כשלב להצלחה. נשאל את התלמידים מהי מבחינת כל אחד מהם תהיה התאקלמות מוצלחת בשבילם בקלעי – או לשנות את השאלה בהתאם לצורך כמו מה תחשב להצלחה בשבילם השנה? תכנית איל? ולאפשר שיתוף.

**שיעור שני: מכוונות עצמית**

מכוונות עצמית היא הדרך שצריך לעשות כדי להגיע או להשיג את ההצלחה.

נתחיל את השיעור עם הגדרה למכוונות עצמית (עמ 59 בחוברת). מכוונות עצמית מתחלקת ל 3 שלבים:

הצבת מטרה, שלב הביצוע (אסטרטגיות שאני משתמש כדי להגיע למטרה), שלב המשוב – האם האסטרטגיה שבחרתי עובדת ומוכיחה את עצמה. אחרי ההסבר הזה מראים את סרטון הצפרדעים או מספרים את משל הצפרדעים. **המטרה** – לצאת מהבור (אפשר לחבר בין הבור הזה לבין הבור שעסקו בו במודעות עצמית), **הביצוע**: אסטרטגיה אחת היתה קפיצות, אסטרטגיה אחרת היתה לחכות לכך שהבור יתמלא במים. **המשוב**: אסטרטגייה הקפיצה הצליחה מהר יותר ושאר הצפרדעים מתכווננים אליה בסופו של דבר.

בנוסף אפשר לדון דרך הסרטון במה קורה למכוונות העצמית שלנו כשהיא זוכה לתמיכה מהסביבה או לחוסר תמיכה, מה היה קורה לצפרדע אם לא היה חרש? האם היה ממשיך לקפוץ? הסיוע החיצוני שהיה או לא היה והסיוע הפנימי של אותה צפרדע שלא וויתרה

אחרי הדיון בסרטון כל אחד ימלא את השאלון סגנון למידה על עצמו.

**שיעור שלישי: ניתוח השאלונים על סגנון למידה**. על מנת לנתח את השאלון האישי שכל אחד מהם מילא ולהגיע למטרה אופרטיבית אישית לכל אחת הקבוצה קודם תתאמן באמצעות עבודה עם שאלון לדוגמא של דני (נספח 3 ב') הניתוח יתייחס לנקודות הבאות:

* מה הכוחות של דן לפי השאלון?
* מה הקשיים או החולשות שלו?
* לשער את סיבת הקושי
* בהתאם לכך להציע מטרה ודרכי התמודדות

(אפשר לרשום את הנקודות האלו על הלוח ולתת להם לעבוד קודם בזוגות ורק אחרי לאחר מכן לנהל דיון במליאה או אפשר גם ישר לנתח את המקרה של דן יחד).

אחרי הדוגמא עם דן כל אחד מהם ינתח את השאלון של עצמו באותה הדרך כאשר ניתן לערוך עצירות בדרך על מנת לאפשר שיתוף וחיזוק של הקבוצה.

**נקודת שיתוף אחת** היא ביחס לחוזקות ולחולשות שזיהו דרך מילוי השאלון וכדי לעודד את הקבוצה בשיתוף להוסיף עוד חוזקות שאולי אותו ילד שכח לכתוב, או לשתף מי עוד חושב שגם הוא סובל מאותו קושי או קושי דומה.

**נקודת שיתוף שנייה** היא קביעת המטרה – ברור במליאה לגבי המטרה וצורך לוודא כי המטרה היא ספציפית, קונקרטית ואופרטיבית זאת אומרת שהיא מדידה.

**שיעור רביעי: טבלת יעדים/מטרות ברור הכישורים שנדרשים והשינויים שנדרשים כדי להגיע למטרה**: כדי לקחת מטרה של אחד מילדי הכיתה ולהדגים יחד. כשמתייחסים למטרה לקחת בחשבון: א. המצב כיום (מה הקושי ובאלו סיטואציות חווה אותו) ואם ניתן איפה הקושי הזה דווקא לא בא לידי ביטוי למשל מאחר לשעורים בבית ספר אבל מגיע בזמן לאימון – אם יש סיטואציות, מצבים שבהם הקושי נעלם ניתן לבדוק מה עוזר לו להתגבר על הקושי באותו מצב או סיטואציה. למשל אם אוו ילד מגיע בזמן לאימון אפשר לבדוק מה הוא עושה כדי להגיע לאימון בזמן ואיך הוא יכול להשתמש באותה שיטה כדי להגיע בזמן להשיעורים בבית הספר. ב. מה רוצה לשנות, למה רוצה להגיע? ג. איך אגיע לכך, ד. מה ומי יכול לעזור לי?

אפשר לסיום להראות את אחד הסרטון הבא אשר כולל את כל הנקודות שעליהם עבדנו בנושא:

<https://www.youtube.com/watch?v=k6PgVNCdPH8>

מצב ראשוני שלא מאפשר משחק כדורגל, מטרה: להשתתף בטורניר, ביצוע: הקמת המגרש והתאמנות בו, משוב: ההשתתפות בטורניר

אפשר להתייחס גם למה היו הכוחות ומה הקשיים, מה רצו לשנות, למה רצו להגיע? איך הגיעו לשם (הדרך שעשו? הקשיים שאתם התמודדו), מי עזר להם? ומה היתה ההצלחה שלהם (ההצלחה היתה גם ההישג בטורניר הראשון, גם השינוי שהתרחש באי ובניית מגרש טוב יותר, החיבור הקהילתי, וכמובן האליפויות שזכו בהמשך).

סרטון נוסף שאולי מוכר הוא על מפורסמים שנתקלו בקושי בתחילת דרכם <https://www.youtube.com/watch?v=xeePfag3L1M>